ຊາຍໜຸ່ມຄົນນຶ່ງ ຖືກກ່າວຫາ ຍິງຜູ້ຊາຍສອງຄົນເສຍຊີວິດ ຢູ່ບ່ອນປະທ້ວງ ໃນລັດວິສຄອນຊິນ
ປະທານາທິບໍດີດໍໂນລ ທຣໍາ ຈະສົ່ງຕຳຫຼວດລັດຖະບານກາງ ແລະກຳລັງພິທັກດິນແດນແຫ່ງຊາດ ໄປເມືອງເຄໂນຊາ ລັດວິສຄອນຊິນ ບ່ອນທີີມີການປະທ້ວງ ຍິງຄົນຜີວດຳ ທ້າວເຈຄັອບ ເບລກ.
ຊາຍໜຸ່ມຄົນນຶ່ງ ອາຍຸ 17 ປີ ຖືກກ່າວຫາ ໃນວັນພຸດວານນີ້ ໃນຂໍ້ຫາລະດັບ ນຶ່ງ ທີ່ມີຄວາມຕັ້ງໃຈຂ້າຄົນ ໃນການຍິງສັງຫານສອງຄົນ ລະຫວ່າງ ການປະ ທ້ວງຄືນທີສາມຕໍ່ເນື່ອງກັນ ຢູ່ເມືອງເຄໂນຊາ ລັດວິສຄອນຊິນ ທີ່ຜູ້ຊາຍຜີວດຳ ຄົນນຶ່ງຖືກຍິງໂດຍຕຳຫຼວດໃນວັນອາທິດທີ່ຜ່ານມາ ບັນທຶກສາທາລະນະຢູ່່ໜ້າເວັບໄຊຂອງສານກ່າວວ່າ ຜູ້ຕ້ອງສົງໄສໄດ້ຖືກຈັບ ຢູ່ ເຮືອນຂອງລາວທີ່ເມືອງແອນທັອດຈ໌ ໃນລັດອິລລີນອຍ ເພາະວ່າຜູ້ຕ້ອງສົງໄສ ມີອາຍຸບໍ່ເຖິງກະສຽນ ຜູ້ບັນຊາການກົມຕຳຫຼວດແອນທັອດຈ໌ ທ່ານນໍແມນ ຈອນສັນ ຈຶ່ງບໍ່ຢືນຢັນຊື່ຂອງລາວ ຕຳຫຼວດບໍ່ໄດ້ເປີດເຜິຍຂໍ້ມູນອື່ນໆໃນທັນທີ ປະທານາທິບໍດີດໍໂນລ ທຣໍາ ສົ່ງຂໍ້ຄວາມທາງທວິດເຕີ ໃນວັນພຸດວານນີ້ວ່າ “ທ່ານຈະສົ່ງຕຳຫຼວດລັດຖະບານກາງ ແລະກຳລັງພິທັກດິນແດນແຫ່ງຊາດ ໄປເມືອງເຄໂນຊາ ລັດວິສຄອນຊິນ ເພື່ອຄວບຄຸມກົດໝາຍ ແລະຄວາມເປັນ ລະບຽບຮຽບຮ້ອຍ ” ຢູ່ໃນວີດີໂອທີ່ສົ່ງທາງມທວິດເຕີໃນວັນພຸດວານນີ້ ອະດີດ ຮອງປະທານາທິບໍດີທ່ານໂຈ ໄບເດັນ ທີ່ສັງກັດພັກເດໂມແຄຣັດຜູ້ທີ່ຖືກສະເໜີ ຊື່ໃຫ້ລົງສະໝັກເປັນປະທານາທິບໍດີ ໃນການເລືອກຕັ້ງ ວັນທີ 3 ເດືອນພະຈິກ ຈະມາເຖິງນີ້ ກ່າວວ່າ ທ່ານໄດ້ລົມກັບຄອບຄົວທ້າວເບລກ ແລະບອກເຂົາເຈົ້າ ວ່າ “ຄວາມຍຸຕິທຳຕ້ອງມີ ແລະເຮັດໃຫ້ສໍາເລັດ ” ຈະບໍ່ປົວແປງພວກເຮົາ ພວກເຮົາຕ້ອງຍຸດຕິຄວາມຮຸນແຮງແລະມາໂຮມຊຸມນຸມ ກັນດ້ວຍຄວາມສະຫງົບເພື່ອຮຽກຮ້ອງເອົາຄວາມຍຸຕິທຳ ” ຮູບພາບວີດີໂອ ຈາກໂທລະສັບມືຖືທີ່ຖືກເຜີຍແຜ່ຢູ່ສື່ສັງຄົມໃນຕອນແລງວັນອັງ ຄານທີ່ຜ່ານມາ ສະແດງໃຫ້ເຫັນເຫດການ ທີ່ຜູ້ຊາຍຄົນນຶ່ງປາກົດວ່າຖືອາວຸດປືນ ແລ່ນຢູ່ຕາມຖະໜົນໃຫຍ່ ຖືກໄລ່ໂດຍຄົນກຸ່ມນຶ່ງ ບຸກຄົນດັ່ງກ່າວໄດ້ຍິງໃສ່ຫຼາຍ ຄົນທີ່ແລ່ນຕາມລາວ ໃນຂະນະທີ່ເຂົາເຈົ້າອ້ອມລາວໄວ້ ແລະໄດ້ລົ້ມລົງ ຖະແຫຼງການຈາກກົມຕຳຫຼວດເຄໂນຊາ ກ່າວວ່າ ນອກຈາກການເສຍຊີວິດຂອງ ສອງຄົນແລ້ວ ອີກຄົນນຶ່ງໄດ້ຖືກນຳສົ່ງໄປໂຮງໝໍ ທີ່ບາດເຈັບບໍ່ຮ່້າຍແຮງ ຢູ່ໃນວີດີໂອ ທ່ານຍັງກ່າວວ່າ “ອີກເທື່ອນຶ່ງ ຜູ້ຊາຍຜິວດຳ ທ້າວເຈຄັອບ ເບລກ ໄດ້ຖືກຍິງໂດຍຕຳຫຼວດ ຢູ່ຕໍ່ໜ້າພວກລູກໆຂອງລາວ ເຮັດໃຫ້ຂ້າພະເຈົ້າບໍ່ສະ ບາຍໃຈ ນີ້ເປັນປະເທດທີ່ເຮົາຕ້ອງການຈະໃຫ້ເປັນບໍ? ຄວາມຮຸນທີ່ບໍ່ຈຳເປັນ